**ՀԱՇՎԵՏՎՈՒԹՅՈՒՆ**

**ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ**

**1․ Անունը, ազգանունը, զբաղեցրած պաշտոնը՝**

Բաբկեն Փաշինյան, մակրոտնտեսական քաղաքականության վարչության արտաքին հատվածի կանխատեսումների և վերլուծությունների բաժնի գլխավոր մասնագետ

**2. Գործուղման վայրը և ժամկետները`** Ավստրիայի Հանրապետություն,ք. Վիեննա, 2024 թվականի հունիսի 17-ից մինչև հուլիսի 12-ը ներառյալ:

**4. Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը)**`

Գործուղման նպատակն էր մասնակցել դասընթացին, որի ընթացքում ներկայացվել են մակրոտնտեսական ախտորոշման գործիքակազմը և քաղաքականության առանձնահատկությունները՝ շեշտադրելով հարկաբյուջետային, դրամավարկային քաղաքականությունները, ինչպես նաև կառուցվածքային բարեփոխումները, ֆինանսական հատվածի կայունության կարևորությունը և խնդիրների բացահայտման մոտեցումները, քաղաքական տնտեսության առանձնահատկությունները (այդ թվում՝ Ավստրիայի քաղաքական տնտեսության նկարագիրը և հիմնախնդիրները), ԱՀԿ-ի էվոլուցիոն պատմությունը, գործող կարգավորումները և հեռանկարները, աղքատության և անհավասարության առկա իրավիճակը, ինչպես նաև աշխատանքի շուկայի հետ կապված հիմնախնդիրները Եվրոպական և Ասիական երկրներում։ Միաժամանակ ներկայացվել են

աշխատանքային գործընթացում արդյունավետ կոմունիկացիայի անհրաժեշտությունը և դերը։ Ընդհանուր առմամբ, դասընթացն ուներ համապարփակ բնույթ և ընդգրկում էր մակրոնտեսական վերլուծությունների և դրանց հիման վրա քաղաքականությունների մշակման առանձնահատկությունների համակողմանի ընդհանրական նկարագրեր՝ արժևորելով վերջիններիս կիրառական նշանակությունը։

**5. Քննարկված թեմաները**`

1. Հանրային հաղորդակցություն, արդյունավետ թիմային աշխատանք, կառուցողական բանակցություններ
2. Ֆինանսական հատվածի հիմնախնդիրները: Բանկերի վերահսկողություն։ Մակրոպրուդենցիալ քաղաքականություն։
3. Մակրոտնտեսական կառավարման հիմնախնդիրներ և քաղաքականության առանձնահատկությունները
4. Քաղաքական տնտեսության վճռորոշ նշանակությունը, Ավստրիայի քաղաքական տնտեսության նկարագիրը և հիմնախնդիրները
5. Համաշխարհային բանկ։ Տնտեսական բարեփոխումների և կրթության ընդլայնում JVI տարածաշրջանում կառավարման և շահագրգիռ կողմերի ներգրավման միջոցով
6. Առևտրի համաշխարհային կազմակերպությունը

**6. Հանդիպումները, ելույթները, բարձրացված կամ քննարկված հարցերը`**

 Դասընթացում ընդգրկված թեմաների շրջանակներում իրականացվել են գործնական աշխատանքներ՝ տեսական գիտելիքների գործնական կիրառման նպատակով: Իրականացվել են նաև տարբեր խմբային աշխատանքներ, ուսումնական խմբային խաղեր, պատրաստվել շնորհանդեսներ, որոնք ներկայացվել և քննարկվել են դասընթացի մասնակիցների հետ։ Միաժամանակ, ՀՀ պարտքի կայունության և հարկաբյուջետային քաղաքականության վերաբերյալ մշակվել և ներկայացվել է շնորհանդես։

**7. Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը՝**

Այդպիսիք առկա չեն։

**8. Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները.**

Այդպիսիք առկա չեն։

**9․ Ստորագրությունը, ամսաթիվը։**

 **17 հուլիս, 2024թ.**

